मां ने तीन बच्चों के साथ मालगाड़ी के आगे लगाई छलांग, दो की हुई मौत
घरेलू झगड़ों से परेशान होकर एक महिला ने अपने तीन बच्चों के साथ बुधवार को मालगाड़ी के आगे छलांग लगा दी।
मेदिनीनगर (झारखंड): घरेलू झगड़ों से परेशान होकर एक महिला ने अपने तीन बच्चों के साथ बुधवार को मालगाड़ी के आगे छलांग लगा दी। दुर्घटना में महिला और उसकी बेटी की मौत हो गई जबकि उसके दोनों बेटे सुरक्षित बच गए। पलामू में विश्रामपुर अनुमंडल पुलिस पदाधिकारी सुरजीत कुमार ने बताया कि सबौना गांव निवासी प्रियंका देवी (32) का सुबह में अपने परिवार के सदस्यों से झगड़ा हुआ था। दससे नाराज देवी ने अपने तीनों बच्चों के साथ मालगाड़ी के आगे छलांग लगा दी। उन्होंने बताया कि देवी और उसकर आठ साल की बेटी की मौत हो गई जबकि दोनों बेटे (छह और तीन साल) बाल-बाल बच गए। उन्होंने बताया कि रेलवे पुलिस ने मामला दर्ज कर लिया है और जांच कर रही है। रेलवे पुलिस के अनुसार दोनों बच्चों को गंभीर चोट पहुंची है, उसका इलाज चल रहा है।